Rusaking habitat lan bebedhag dadi bebaya pokok tumrap cagar alam iki. Amarga bebedhag, antarané taun 1978 lan 1993 cacahé munyuk ireng sulawesi suda akèh nganti 75%, maléo nganti 90%, lan kuskus bruwang nganti 95%. Sawijining survéi taun 2005 ing désa telu sakiwa-tengené cagar alam iki nyethakaké sanadyan kéwan sing paling kerep dibedhag iku tikus, wong kono uga isih mbedhag munyuk lan kuskus saperlu dipangan dagingé utawa didol ing pasar.